Aalborg er væst I Nordjylland ser det værst ud hos Aalborg Kommune. Aalborg Bibliotekerne skal spare 3.5% og det vil sandsynligvis betyde afskedigelser. Besparelser i Nordjylland Ellers er der for de nordjyske kommuner, tale om få eller slet ingen besparelser. Mariagerfjord: - 1,3% Brønderslev: - 1% Rebild: - 0,6% Thisted: - 0,1% De øvrige kommuner rører ikke ved bibliotekernes budgetter for 2009. Der er ikke oplyst tal for Jammerbugt Kommune. Undersøgelse på landsplan Danmarks Biblioteksforening har spurgt landets biblioteker og fået et overblik over tendenserne på landsplan for det netop vedtagne budget 2009 på biblioteksområdet. Med en besvarelsesprocent på 93 % giver undersøgelsen et klart fingerpeg om tendenserne for næste års biblioteksbudgetter. Store besparelser I den øvrige del af landet, er de hårdest ramte, bibliotekerne i Dragør, Furesø, Halsnæs, Lyngby-Taarbæk og Nordfyn kommuner, alle med en reduktion på mere end 6 %. Fra disse biblioteker oplyser man, samlet set, at det vil betyde: Færre åbningstimer, nedgang i personalet og materialeanskaffelser samt enkelte filiallukninger. På landsplan er der samlet set udsigt til ca. 20 filiallukninger. Vagn Ytte Larsen, formand for Danmarks Biblioteksforening siger i anledning af tendenserne fra undersøgelsen: - Disse tal er måske i sig selv ikke umiddelbart alarmerende men det er meget beklageligt, at de forgange års budgetreduktioner ser ud til at fortsætte. Vi har i 2006 og 2007 gang på gang fået at vide, at forklaringen på reduktionerne skal ses i sammenhæng med en effektiviseringsgevinst afledt af kommunesammenlægningerne. Jeg personligt tvivler stærkt på dette. Ser frem til national strategi I Danmarks Biblioteksforening ses der derfor meget frem til en debat om bibliotekernes rolle og opgaver i kulturministerens arbejde med en ny national strategi for bibliotekerne i videnssamfundet, som varslet i kulturministerens kulturpolitiske arbejdsprogram.
Aalborg Bibliotekerne skal spare 3,5% på budgettet for 2009. Det vil sandsynligvis betyde afskedigelser.
Også andre nordjyske kommuner melder om besparelser på biblioteksdriften.